"Setswana Puo ya Gae (HL)/P2 25 DBE/Ngwanaitseele 2022 NSC POTSO 18: POTSO YA TLHAMO GA SE LORATO – MJ Magasa Go ja mofufutso wa phatla tsa ba bangwe, go lomeletsa beng ditsabona. Tshegetsa tlhagiso e o ikaegile ka ditiragalo go tswa mo terameng ya Ga se Lorato. Boleele jwa tlhamo ya gago e nne mafoko a a ka nnang 400–450. [25] POTSO 19: DIPOTSO TSE DIKHUTSHWANE GA SE LORATO – MJ Magasa Buisa nopolo e e latelang, mme o arabe dipotso. NOPOLO I (Mosupologo mo mosong kwa tirong, Motsamai o a lela. Lenkapere o mo fitlhela fa morago ga ntlwana ya boitiketso.) MOTSAMAI: (Ka mowa o o fuduegileng, a ntse a sunetsasunetsa.) Dilo ke di itirile ke tlhokile go reetsa dikgakololo. Bona gore ke senyegetswe jang! Fa e ka bo e se 'ke a ratwa'. Ke ka bo ke setse 5 ke humile. Utlwa jaanong gore mong wa feme a reng? Goreng a sa nkutlwele botlhoko! A nkatswa ka sengwenyana! Ntlo, lebenkele, bene, metsi, bana kwa dikolong! Ijoo nna wee! (O lelela kwa godimo.) LENKAPERE: Ao! Morwarre Motsamai, ke eng! Go sule mang kwa ga gago? 1 0 (O tswelela ka selelo.) Didimala tlhe rra o bue o tloga o makatsa batho. (Lenkapere o a mo tlogela, o tloga a boa le Gosekwang.) GOSEKWANG: (Ka go makala.) E le gore o lelelang kgotsa o tlhagetswe ke loso? 15 LENKAPERE: Nna ke bona tsone tseo. Ke rile gore ke a mmotsa, a a ise a nkarabe. MOTSAMAI: (O tswa mo maibing, o a ba makalela.) Borra, nna ke itirile dilo. E rile le bua le nna ka ithaya ka re lo a mphufegela. Ke ne ke ithaya ke re ke a ratwa, ntekwane go ratwa 20 madi a me. LENKAPERE: (Ka kutlwelobotlhoko.) Go diragetse eng tsala? MOTSAMAI: Borra botshelo bo ntshotlile. Ke tshamekile ka dithata tsa me. Ke tlogetse lelapa la me. Ka siana le makgarabe. 25 (O lela gape.) Ijoo! Banake ba kae! Ke ba fetotse dikhutsana ke ntse ke phela. Lesego! Emang! Le mmaabona, mosadi wa me Gadifele. 19.1 Motsamai, Lenkapere le Gosekwang ba amana jang? (1) 19.2 Naya leina la setheo se Motsamai a neng a dira mo go sona. (1) Kwalololo e ileditswe Phetla"